Na koaličnej rade budú hovoriť o bonuse pre zaočkovaných seniorov
Vládne strany budú riešiť aj plošné zatváranie škôr či nový koronavírusový variant omikron, ozrejmil Šipoš pred rokovaním.
Koaličná rada by sa mala v pondelok večer zaoberať 500-eurovým bonusom pre seniorov, ktorý navrhuje minister financií Igor Matovič.
Hovoriť by sa malo aj o plošnom zatváraní škôl či o novom koronavírusovom variante omikron. Povedal to predseda poslaneckého klubu OĽaNO Michal Šipoš pred rokovaním.
"Je to pragmatické riešenie, ktoré pomôže ľuďom a pomôže aj sektoru a službám, ktoré najviac trpeli počas pandémie," povedal Šipoš.
Ak sa nedohodnú, podporu budú žiadať v parlamente
O výške pomoci sú pripravení rokovať a presvedčiť aj koaličného partnera SaS, ktorý navrhuje pomoc 150 eur. Ak sa nedohodnú, budú hľadať podporu v celom parlamente.
Priestor na to, že by určitá suma bola vyplatená v hotovosti, nevidí. "Nemyslím si, že je to cesta," poznamenal Šipoš.
Rokovať by mali aj o zatváraní škôl. OĽaNO zastáva názor, že školy sa mali zatvoriť už skôr. Šipoš argumentuje aj viacerými prípadmi, keď deti nakazili svojich rodičov. Ak sa dohodnú, materiál by sa mal dostať na vládu, ak nie, v rukách to budú mať regionálni hygienici.
"Myslím si, že sme to mali urobiť už dávno, ale v koalícii nie sme sami. Musíme sa prispôsobovať aj koaličným partnerom," povedal Šipoš. Opätovne zdôraznil potrebu motivovať ľudí na očkovanie.
Matovič verí v zdravý rozum v opozícii
Minister financií Igor Matovič (OĽaNO) pred koaličnou radou potvrdil, že 500-eurovú poukážku, ktorú navrhol, bude presadzovať. Uistil, že peniaze na to budú, a to z toho, čo sa ušetrí na zdravotnej starostlivosti o dôchodcov v ďalších vlnách pandémie.
"Verím, že sa nájde zdravý rozum v opozícii a že sa nezodpovedná opozícia pridá," povedal Matovič na margo situácie, že by návrh nepodporila celá koalícia.
Za nezodpovedné rozhodnutie označil to, že sa školy nezavreli skôr. Príkaz vlády na ich zatvorenie nepredpokladá.
Šéfka poslaneckého klubu SaS Anna Zemanová potvrdila, že názor strany na 500-eurový poukaz je nemenný. "Sme za to, aby sa motivácia diala zvýhodňovaním zaočkovaných," povedala.
Dôvod na otvorenie koaličnej zmluvy nevidí. Podľa nej však platí, že koaliční partneri by nemali hľadať presadenie svojich návrhov cez opozíciu. Zahlasovať opozičným poslancom za návrh však zabrániť nemôže.
Máme 82 percent žiakov zdravých
Zemanová si nemyslí, že by sa mali školy plošne zatvárať. Argumentuje tým, že 82 percent žiakov je zdravých a vyučuje sa prezenčne. SaS bude trvať na zachovaní regionálneho princípu.
Podpredseda Za ľudí Juraj Šeliga verí, že pri 500-eurovom bonuse dôjde k dohode koaličných partnerov. "Bol by som veľmi rád, ak by sa všetkým štyrom koaličným partnerom podarilo dosiahnuť zmier," skonštatoval Šeliga.
Vníma to ako poslednú šancu motivovať ľudí. V prípade škôl by bol rád, ak by sa hlavný hygienik nebál používať oprávnenia, ktoré v tomto smere má. Prikláňa sa k názoru, že otvorený by mal byť len prvý stupeň základných škôl, ostatné by sa mali učiť dištančne.
Dnes treba vedieť
Výkonná rada Organizácie OSN pre vedu, vzdelanie a kultúru (UNESCO) dnes oficiálne prijala spornú rezolúciu, ktorá kritizuje Izrael za spôsob spravovania posvätných miest a vykonávania vykopávok v okupovanom východnom Jeruzaleme a spochybňuje i spojitosť židovstva a Jeruzalema. Podľa agentúry DPA o tom informoval hovorca UNESCO Roni Amelan.
Sýrski vzbúrenci odmietli ponuku Ruska na stiahnutie sa z obliehaných oblastí vo východnej časti mesta Aleppo.
Na Slovensku musí nastať celospoločenská zhoda na tom, že v oblasti vzdelávania a výchovy je potrebná zmena. Taktiež musí spoločnosť súhlasiť s tým, že školstvo si zaslúži viac peňazí, ktoré budú účelne využité. Na margo zverejnených téz k Národnému programu rozvoja výchovy a vzdelávania to dnes uviedol minister školstva Peter Plavčan (nominant SNS). Samotný program by mal byť predložený na rokovanie vlády a následne do parlamentu v prvom štvrťroku budúceho roka.
Exminister vnútra a donedávna poslanec Národnej rady za OĽaNO-NOVA Daniel Lipšic a poslanec parlamentu a niekdajší šéf tlačového odboru na Lipšicovom ministerstve Gábor Grendel (OĽaNO-NOVA) údajne čelia obvineniu. Ako prvý o tom dnes informoval portál Aktuality.sk, ktorému to potvrdil zdroj z rezortu vnútra.
Zákon o registri partnerov verejného sektora (tzv. protischránkový zákon) môže znamenať významný krok v boji proti praniu špinavých peňazí a tunelovaniu verejných zdrojov.
Prudký prepad kurzu britskej libry v dôsledku hlasovania Britov za odchod z Európskej únie (EÚ) donútil írske nízkonákladové aerolínie Ryanair znížiť celoročnú prognózu zisku.
Oporu Slovana Bratislava Tomáša Kundrátka vyhlásili za Obrancu týždňa v Kontinentálnej hokejovej lige.
Iracké vládne sily a kurdské polovojenské oddiely dnes oznámili, že za prvých 24 hodín svojej spoločnej operácie zaznamenali postup v bitke o Mósul.
Český minister dopravy Dan Ťok (ANO) preverí, kto 13. októbra spôsobil neskorý prílet českej delegácie do Bratislavy na pohreb exprezidenta Michala Kováča
Kým do roku 2015 boli obeťami obchodovania s ľuďmi najmä ženy, v roku 2015 sa situácia zmenila a prevažnú časť obetí tvoria muži.